Мадданера бусалба университет

Маддане́ра бусалба университе́т () — СаӀудий Ӏарбий мехка Мадинате йоалла эггара йоккхагӀчарехи лоархӀаш йолчарехи йола бусалба университет.

Университет йиллай СаӀудий паччахьа №11 йолча амарца 1961 шера Тов 6 дийнахьа (хӀижратах 1381 шера РобиӀ аль-авваль бетта 25 дийнахьа). Дешар цу шера Ардара бетта 11 дийнахьа доладеннад . Университете деша вагӀаш 16 эзар совгӀа саг ва, болх беш 1434 факультетий доакъашхо ва (2017). Кхыча университеташка мо а доацаш, Мадданерча университете алхха дина Ӏилмаш мара хьех: тафсир, фикъхӀ, хьадиса Ӏилма, даӀват, дина бовхамаш, Ӏарбий моттUniversity of Madinah . Saudi Info..

Ӏарбий мотт цаховчарна шин шера лаьрхӀа кийчвеш йола курсаш я, вешта ше дешар 4 шера да. Университет ма яккханге студента́ бакалавра цӀи лу. Университет яккхачарга дӀахо, безам хилча, дешийта бусалба Ӏилмай магистра а, доктора а дарже оттаргволаш .

Студенташта паччахьалкхено бетт-бетта ахча ухийта. Маха бала ца безаш чуӀе моттиг а, ӀоцӀаваха-ва́ фекеман билеташ а лу, хӀара студентага цкъа Макка хьажол а дайт. ХӀара дийнахьа малхбуза ламаз даьлчеи, пӀаьраска дийнахьеи университетера мах бала ца безаш Пайхамара маьждиге автобусаш ух, пхьера ламаз даьлча, студенташ юха университете Ӏочубуг.

 Белгалдаккхар